CELEX: 62011CA0135
Language: sk
Date: 2012-06-21 00:00:00
Title: Vec C-135/11 P: Rozsudok Súdneho dvora (tretia komora) z  21. júna 2012 — IFAW Internationaler Tierschutz-Fonds gGmbH/Európska komisia, Dánske kráľovstvo, Fínska republika, Švédske kráľovstvo [Odvolanie — Prístup verejnosti k dokumentom inštitúcií — Nariadenie (ES) č. 1049/2001 — Článok 4 ods. 5 — Rozsah — Dokumenty pochádzajúce z členského štátu — Námietka tohto členského štátu proti zverejneniu týchto dokumentov — Rozsah kontroly uskutočnenej inštitúciou a súdom Únie na základe dôvodov námietky uvádzaných členským štátom — Predloženie predmetného dokumentu súdu Únie]

18.8.2012   
            
            
               SK
            
            
               Úradný vestník Európskej únie
            
            
               C 250/6
            
         Rozsudok Súdneho dvora (tretia komora) z 21. júna 2012 — IFAW Internationaler Tierschutz-Fonds gGmbH/Európska komisia, Dánske kráľovstvo, Fínska republika, Švédske kráľovstvo
   (Vec C-135/11 P) (1)
   
   (Odvolanie - Prístup verejnosti k dokumentom inštitúcií - Nariadenie (ES) č. 1049/2001 - Článok 4 ods. 5 - Rozsah - Dokumenty pochádzajúce z členského štátu - Námietka tohto členského štátu proti zverejneniu týchto dokumentov - Rozsah kontroly uskutočnenej inštitúciou a súdom Únie na základe dôvodov námietky uvádzaných členským štátom - Predloženie predmetného dokumentu súdu Únie)
   2012/C 250/10
   Jazyk konania: angličtina
   
      Účastníci konania
   
   
      Odvolateľka: IFAW Internationaler Tierschutz-Fonds gGmbH (v zastúpení: S. Crosby a S. Santoro, advocaten)
   
      Ďalší účastníci konania: Európska komisia, Dánske kráľovstvo, Fínska republika, Švédske kráľovstvo (v zastúpení: C. O’Reilly a P. Costa de Oliveira, splnomocnené zástupkyne)
   
      Predmet veci
   
   Odvolanie podané proti rozsudku Všeobecného súdu (ôsma komora) z 13. januára 2011, IFAW Internationaler Tierschutz-Fonds/Komisia (T-362/08), ktorým bola zamietnutá žaloba o neplatnosť rozhodnutia Komisie z 19. júna 2008 o čiastočnom odmietnutí sprístupniť žalobkyni určité dokumenty zaslané Komisii nemeckými orgánmi v rámci konania týkajúce ho sa deklasifikácie chránenej lokality na základe smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102)
   
      Výrok rozsudku
   
   
               1.
            
            
               Rozsudok Všeobecného súdu Európskej únie z 13. januára 2011, IFAW Internationaler Tierschutz-Fonds/Komisia (T-362/08), sa zrušuje.
            
         
               2.
            
            
               Vec sa vracia Všeobecnému súdu Európskej únie na nové konanie, aby rozhodol o žalobe podanej zo strany IFAW Internationaler Tierschutz-Fonds gGmbH, ktorej predmetom bolo zrušenie rozhodnutia Európskej komisie z 19. júna 2008, ktorým jej bol zamietnutý prístup k dokumentu doručenému Európskej komisii nemeckými orgánmi v rámci konania o deklasifikácii chráneného územia podľa smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín.
            
         
               3.
            
            
               O trovách konania sa rozhodne v konaní vo veci samej.
            
         
      (1)  Ú. v. EÚ C 179, 18.6.2011.